**Poučenie pre občana, ktorý žiada o štátne sociálne dávky**

**a pre prijímateľa štátnej sociálnej dávky**

**Identifikačné údaje občana:**

|  |  |  |
| --- | --- | --- |
| Meno | Priezvisko | Rodné číslo |
|  |  |  |

* Zákon č. 383/2013 Z. z. o príspevku pri narodení dieťaťa a príspevku na viac súčasne narodených detí
* Zákon č. 600/2003 Z. z. o prídavku na dieťa
* Zákon č. 571/2009 Z. z. o rodičovskom príspevku
* Zákon č. 561/2008 Z. z. o príspevku na starostlivosť o dieťa
* Zákon č. 627/2005 Z. z. o príspevkoch na podporu náhradnej starostlivosti o dieťa
* Zákon č. 238/1998 Z. z. o príspevku na pohreb
* Zákon č. 385/2019 Z. z. o kompenzačnom príspevku baníkom
* Nariadenie Európskeho parlamentu a Rady (ES) č. 883/2004 o koordinácii systémov sociálneho zabezpečenia
* Nariadenie Európskeho parlamentu a Rady (ES) č. 987/2009, ktorým sa stanovuje postup pre vykonávanie nariadenia (ES) č. 883/2004 o koordinácii systémov sociálneho zabezpečenia
* Nariadenie Európskeho parlamentu a Rady (EÚ) č. 492/2011 o slobode pohybu pracovníkov v rámci Únie

**Žiadateľ o štátne sociálne dávky a príjemca štátnych sociálnych dávok je povinný:**

1. **preukázať rozhodujúce skutočnosti**, ktoré majú vplyv na vznik nároku na príspevok/dávku, na trvanie nároku a na jeho/jej výplatu,
2. **do ôsmich dní písomne oznámiť zmeny v rozhodujúcich skutočnostiach**, ktoré majú vplyv na nárok na príspevok/dávku a na jeho/jej výplatu alebo podať o týchto zmenách elektronickými prostriedkami do ôsmich dní oznámenie podpísané kvalifikovaným elektronickým podpisom.
3. na výzvu úradu predložiť doklady potrebné na rozhodnutie o nároku na štátnu sociálnu dávku.

Príjemca (oprávnená osoba) štátnych sociálnych dávok **je povinný oznámiť:**

* zmenu trvalého pobytu, bydliska a priezviska oprávnenej osoby, spoločne posudzovaných osôb (vrátane dieťaťa);
* zmenu čísla účtu;
* začatie výkonu zárobkovej činnosti v zahraničí;
* zmenu bydliska v zahraničí;
* dohodu o poskytovaní všeobecnej ambulantnej starostlivosti dieťaťa;
* vznik a zánik nároku na materské, vyplácané v cudzine alebo vyplácané Ministerstvom vnútra SR, resp. Ministerstvom obrany SR;
* vznik a zánik rodičovského príspevku, vyplácaného v cudzine;
* skončenie štúdia na strednej alebo vysokej škole mimo územia SR (*skončenie štúdia, vylúčenie zo štúdia, zanechanie štúdia, prerušenie štúdia a pod*.);
* zmenu formy štúdia (*z dennej formy na externú formu a pod*.);
* potvrdenie zo zdravotnej poisťovne o povinnom verejnom zdravotnom poistení oprávnenej osoby v SR (*netýka sa dieťaťa*), ak sa žiadateľ/oprávnená osoba a dieťa zdržiavajú v štáte, ktorý nie je členským štátom EÚ;
* rozhodnutie sociálnej poisťovne o priznaní invalidného dôchodku dieťaťa;
* informáciu o začatí konania o výživnom, o začatí konania o sirotský dôchodok, pozostalej úrazovej rente, o konaní sirotského výsluhového dôchodku alebo obdobnej dávky v cudzine;
* rozhodnutie zo sociálnej poisťovne o priznaní sirotského dôchodku;
* informáciu o začatí konania vo veci zverenia maloletého dieťaťa

Poznámka: ak v priebehu kalendárneho mesiaca nastala **zmena oprávnenej osoby na základe rozhodnutia súdu o zverení dieťaťa do starostlivosti jednému z rodičov** alebo na základe **rozhodnutia súdu o zverení dieťaťa inej fyzickej osobe do starostlivosti nahrádzajúcej starostlivosť rodičov**, **prídavok a príplatok k prídavku platiteľ vyplatí tej oprávnenej osobe, ktorá má dieťa v starostlivosti aspoň posledný deň kalendárneho mesiaca**, za ktorý prídavok a príplatok k prídavku patria;

* ak je nezaopatrené dieťa vo výkone väzby alebo vo výkone trestu odňatia slobody;
* začiatok vykonávania zárobkovej činnosti, ak je oprávnená osoba poberateľom príplatku k prídavku na dieťa;
* po dovŕšení troch rokov veku nezaopatreného dieťaťa **oznámiť platiteľovi** písomne alebo elektronickými prostriedkami s kvalifikovaným elektronickým podpisom, **akým spôsobom a kde bude zabezpečovaná starostlivosť o toto nezaopatrené dieťa do začiatku plnenia povinnej školskej dochádzky;**
* prijatie dieťaťa do štátnej materskej školy – v prípade podania žiadosti a poberania rodičovského príspevku pre dieťa od 3 do 6 rokov z dôvodu neprijatia do štátnej spádovej materskej školy.

Ak v priebehu vyplácania príspevku/dávky nastane zmena trvalého pobytu alebo prechodného pobytu oprávnenej osoby, príspevok/dávku vyplatí platiteľ príslušný podľa miesta nového trvalého pobytu alebo prechodného pobytu oprávnenej osoby najskôr v kalendárnom mesiaci, nasledujúcom po kalendárnom mesiaci, v ktorom bola zmena trvalého pobytu alebo prechodného pobytu oznámená platiteľovi;

**Ak oprávnená osoba svojím konaním spôsobila, alebo vedela alebo musela z okolností predpokladať, že platiteľ jej príspevok alebo dávku vyplatil neprávom**, je povinná ho/ju vrátiť.

**UPOZORNENIE:**

Platiteľ (*úrad práce, sociálnych vecí a rodiny*) nevyhotovuje písomné rozhodnutie o priznaní a zvýšení štátnych sociálnych dávok. Písomné rozhodnutie nahrádza samotné plnenie (poskytnutie/výplata štátnej sociálnej dávky), teda prevzatie štátnej sociálnej dávky na pošte, resp. pripísanie poskytnutej sumy na účet príjemcu. V prípade, ak príjemca nebude s vyplatenou sumou spokojný, môže podať odvolanie voči prevzatému plneniu v lehote 15 dní od prijatia poskytnutého plnenia. *Príklad: ak si príjemca prevezme štátnu sociálnu dávku na pošte dňa 15.5., posledný deň lehoty na podanie odvolania je 30.5.*

Vyhlasujem, že som bol oboznámený a poučený o svojich povinnostiach.

V ...................................... dňa ........................ ..............................................

 podpis občana

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Informácie k dávkam a žiadosti o dávky sú na stránke:** [www.upsvr.gov.sk](http://www.upsvr.gov.sk)

**Informácie o príslušnej** [**legislatíve EÚ**](http://www.employment.gov.sk/sk/ministerstvo/medzinarodna-spolupraca/koordinacia-systemov-sz/)**nájdete na stránke MPSVR SR** <http://employment.gov.sk/sk/ministerstvo/medzinarodna-spolupraca/koordinacia-systemov-sz/>